Трохпакаёвыя кватэры ў Заводскiм раёне i Шабанах каштуюць галоўным чынам у межах 260—270 долараў. У мiкрараёне Зялёны Луг такiя кватэры можна зняць не танней чым за 280—300 долараў плюс аплата камунальных паслуг. У новых мiкрараёнах сёння магчыма адшукаць даволi прасторныя сучасныя трохпакаёвыя кватэры ўвогуле без мэблi i тэлефона. Каштаваць такiя кватэры могуць нават не больш як 250—270 долараў. Ваганне цэн у гэтым выпадку амаль напрамую залежыць ад таго, хто здае жыллё i з якой мэтай. Калi ў гаспадароў нерухомасцi здача жылля з’яўляецца галоўнай крынiцай даходу, то шукаюцца больш дарагiя варыянты i багатыя кватаранты. Арэнда трохпакаёвых кватэр у Цэнтральным раёне i каля знакавых пунктаў сталiцы (буйныя гандлёвыя i забаўляльныя цэнтры, навучальныя ўстановы i г.д.) пачынаецца ўжо з 500 долараў i часам дасягае 1,5—2,5 тысячы долараў за месяц.